නෝර්වුඩ් ඇගළුම් කම්හලේ සේවිකාවන් රෝගීවුයේ ඔවුන්ට ප්‍ර‍මානාත්මකව වාතාශ්‍ර‍ය නොලැබීමෙන් බව පරීක්ෂණවලින් අනාවරණය වී තිබෙනවා.වසර දෙකකින් පමණ ජනෙල් විවෘත නොකර සිටීමෙන් මෙතරම් කාලයක් ප්‍ර‍ශ්නයක් උද්ගත නොවීම ද ගැටලුවක් බවයි පරික්ෂකයන් පෙන්වා දෙන්නේ.හැටන් නොර්වුඩ් පුද්ගලික ඇගළුම් කර්මාන්ත ශාලාවේ සේවය කරමින් සිටි සේවිකාවන් සිහිසුන් වී ඇද වැටීමට හේතුව නිත්‍ය වශයෙන්ම සොයාගැනීම සඳහා විශේෂ පරීක්ෂණයක් ඊයේ (4) සිදුකෙරුණා.එහිදී අනාවරණය වු මූලික කරුණ වූයේ සංවෘත්ත කලාපයක් වු ගොඩනැගිල්ල තුල වු කිසියම් විෂ වායුවක් ආග්‍රාහණය වීමෙන් මෙම තත්වය ඇතිවන්නට ඇති බවයි.සොරකම් සිදුවීම වලකාලීම සඳහා ජනේල සීල් තැබීමට පාලන අධිකාරිය පසුගියදා පියවර ගෙන තිබු බවයි අනාවරණ වී ඇත්තේ.